།ལམ་རིམ་བླ་མ་བརྒྱུད་པའི་རྣམ་ཐར་
བཞུགས་སོ། །
དེབ་དང་པོ།
རྗེ་བཙུན་བླ་མ་དམིགས་པ་མེད་པའི་ཐུགས་རྗེ་ཆེན་པོ་དང་ལྡན་པ་ཐུབ་
དབང་རྡོ་རྗེ་འཆང་དང་དབྱེར་མ་མཆིས་པའི་ཞབས་ལ་ཕྱག་འཚལ་ཞིང་སྐྱབས་
སུ་མཆིའོ། །བརྩེ་བ་ཆེན་པོས་དུས་ཐམས་ཅད་དུ་རྗེས་སུ་གཟུང་དུ་གསོལ། །
མཚན་ ཙམ་ ཐོས་ པས་ ངན་ འགྲོའི་འཇིགས་ལས་སྐྱོབ། །གསོལ་བ་བཏབ་ན་
དངོས་གྲུབ་ཀུན་སྩོལ་ཞིང༌། །བཀའ་བཞིན་བསྒྲུབས་ན་སྐུ་གསུམ་ཐོབ་མཛད་
པ། །སྟོན་པ་ཐུབ་པའི་དབང་པོ་ལ་ཕྱག་འཚལ། །རབ་འབྱམས་ཞིང་ཀུན་སྤྲུལ་
པས་ལེགས་བཀང་སྟེ། །རྒྱལ་བའི་མཛད་པ་མཐའ་དག་སྒྲུབ་མཛད་པ། །རྒྱལ་
ཚབ་མི་ཕམ་མགོན་དང་འཇམ་དཔལ་དབྱངས། །བྱང་ཆུབ་སྙིང་པོའི་བར་དུ་
གཙུག་གིས་མཆོད། །རབ་བརྟན་བྱང་ཆུབ་སེམས་ཀྱི་སྡོང་པོ་ལ། །རླབས་ཆེན་
སྤྱོད་པའི་ཡལ་འདབ་རབ་ཏུ་རྒྱས། །དོན་གཉིས་འབྲས་བུས་འགྲོ་ཀུན་ཚིམས་
མཛད་པ། །རྒྱ་ཆེན་སྤྱོད་རྒྱུད་བླ་མ་རྣམས་ལ་འདུད། །ཟབ་ཞི་སྤྲོས་དང་བྲལ་
བའི་མཁའ་དབྱིངས་དབུས། །ཡེ་ཤེས་རྡོ་རྗེའི་ཉིན་བྱེད་འོད་སྣང་གིས། །འགྲོ་
བློའི་མ་རིག་མུན་པ་སེལ་མཛད་པ། །ཟབ་མོ་ལྟ་རྒྱུད་བླ་མ་རྣམས་ལ་འདུད།
ཟབ་ དང་ རྒྱ་ ཆེའི་ ལམ་ གྱི་ རིམ་ པ་ཀུན། །རབ་གསང་ བྱིན་རླབས་ རིན་ ཆེན་
འབྱུང་ གནས་ ཆེར། །ཐབས་ མཁས་ གྲུ་ ཡིས་ མྱུར་ དུ་ བགྲོད་ མཛད་པ། །བྱིན་
- 1 -

མེས་པོའི་ཤུལ་བཞག་ལས། ཡོངས་འཛིན་ཡེ་ཤེས་རྒྱལ་མཚན་གྱི་གསུང་འབུམ།
པོའི་
རླབས་ཉེ་རྒྱུད་བླ་མ་རྣམས་ལ་འདུད། །བརྒྱུད་པ་གསུམ་ལྡན་མན་ངག་སྙིང་
༴་བཅུད། །རིན་ཆེན་བྱང་ཆུབ་སེམས་ཀྱི་བདུད་རྩི་ཡིས། །བྱང་ཕྱོགས་དམུ་
རྒོད་ འགྲོ་ རྣམས་ འདུལ་ མཛད་ པ། །མགོན་ པོ་ ཨ་ ཏི་ ཤ་ ལ་ གསོལ་ བ་
འདེབས། །བློ་ཆེན་རྒྱལ་དང་རྒྱལ་སྲས་ཀུན་གྱི་མཛད་པ་འཕྲིན་ལས་བཟང་པོ་
མ་ལུས་གང་གི་སྙིང་སྟོབས་ཡངས་པའི་གྲྭ་གཅིག་ན། །ངལ་བསོ་བགྱིས་པས་
རྒྱལ་བ་ཀུན་ལས་ལྷག་པའི་ཐུགས་རྗེ་ཅན་ཞེས་སྙན་པའི་གྲགས་པ་ཕྱོགས་ཀྱི་
བུ་མོས་རབ་སྒྲོག་པ། །བྱང་ཕྱོགས་གངས་རིའི་ཁྲོད་ཀྱི་ཟས་གཙང་ སྲས་ པོ་
འཇམ་མགོན་བླ་མ་བདག་གི་སྤྱི་གཙུག་མཛེས་པའི་རྒྱན་དུ་རྟག་བཞུགས་ལ། །
ཉིད་ཀྱི་ལེགས་བཤད་བདུད་རྩིའི་ཆུ་ཡིས་བདག་བློའི་འདབ་བརྒྱ་ཆ་ཚང་ལམ་
གྱི་བདུད་རྩིའི་སྙིང་པོ་ཅན་དུ་མཛད་དུ་གསོལ།
།རབ་འབྱམས་རྒྱལ་བ་ཀུན་གྱི་
ཐུགས་ རྗེའི་ གཟུགས། །བདག་ གི་ དགེ་ བའི་བཤེས་ སུ་ ལེགས་ཤར་བ། །མ་
ནོར་ ལམ་ སྟོན་ དྲིན་ ཅན་ བླ་ མ་ ལ། །སྙིང་ནས་འདུད་ དོ་ རེ་ བ་ འབྲས་ ལྡན་
མཛོད། །ལྷ་བཅས་འགྲོ་བ་ཀུན་གྱི་ཕན་བདེའི་གཞི། །རྒྱལ་བའི་གསུང་ རབ་
ཀུན་གྱི་སྙིང་པོའི་དོན། ། །བྱང་ཆུབ་ལམ་རིམ་བླ་མ་བརྒྱུད་པ་ཡི། །རྟོགས་
བརྗོད་ལ་བདག་བློ་སྤྲོ་བ་སྐྱེས། །
དེ་ལ་འདིར་མཁའ་ཁྱབ་ཀྱི་སེམས་ཅན་ཐམས་ཅད་ལ་ཕན་པ་དང་བདེ་བ་
མ་ལུས་གང་ལས་འབྱུང་བའི་རྒྱུ་གཅིག་པུ་རྒྱལ་བས་གསུངས་པའི་ཆོས་ཕུང་
བརྒྱད་ཁྲི་བཞི་སྟོང་གི་སྙིང་པོའི་དོན་ཐམས་ཅད་གང་ཟག་གཅིག་གི་ཉམས་
ལེན་ གྱི་ རིམ་ པར་ ཧྲིལ་ གྱིས་ དྲིལ་ བ་ བྱང་ ཆུབ་ ལམ་ གྱི་ རིམ་ པའི་ མན་ ངག་
ལེགས་པཪ་སྟོན་པའི་རྩ་བརྒྱུད་ཀྱི་བླ་མ་རྣམས་ཀྱི་རྣམ་པར་ཐར་པ་ནི་གང་
-2-

ལམ་རིམ་བླ་མ་བརྒྱུད་པའི་རྣམ་ཐར།
བཤད་པར་བྱ་བའོ། ། །དེ་ཡང་ཆུ་འགོ་གངས་ལ་ཐུག་པ་ཞིག་དགོས་པ་ལྟར་
དག་པའི་ཆོས་ཀྱི་བརྒྱུད་པའང་ཡང་དག་པར་རྫོགས་པའི་སངས་རྒྱས་ལ་ཐུག་
པ་ཞིག་དགོས་པས་ཐོག་མར་བསྟན་པའི་བདག་པོ་སྟོན་པ་བཅོམ་ལྡན་འདས་
ཤཱཀྱ་ཐུབ་པ་ཐུགས་ རྗེ་ཅན་དེ་ཉིད་ཀྱི་རྣམ་པར་ཐར་པར་ཕྱོགས་ཙམ་ཞིག་
བརྗོད་པར་བྱའོ།། །།
སྟོན་པ་ཤཱཀྱ་ཐུབ་པའི་རྣམ་ཐར་ཕྱོགས་ཙམ་བརྗོད་
པ་བཞུགས་སོ། །
དེ་ལ་སངས་རྒྱས་འཇིག་རྟེན་དུ་འབྱོན་པ་ནི་རྒྱ་ལམ་ན་ཨུ་དུམ་ཝ་རའི་
མེ་ཏོག་ལྟར་ཤིན་ཏུ་དཀོན་པར་གསུངས་ལ། དེའི་རྒྱུ་མཚན་ཡང་སངས་རྒྱས་
འཇིག་རྟེན་དུ་འབྱུང་བ་ལ་དང་པོར་བྱང་ཆུབ་མཆོག་ཏུ་ཐུགས་བསྐྱེད། བར་དུ་
བསྐལ་བ་ གྲངས་མེད་པ་གསུམ་ལ་སོགས་པ་དུས་རིང་དཔག་ཏུ་མེད་པར་
ཚོགས་གཉིས་རླབས་པོ་ཆེ་བསགས་ཏེ། སངས་རྒྱས་ཀྱི་ཞིང་ཡོངས་སུ་དག་པ་
དང་། སྨོན་ ལམ་ཡོངས་ སུ་རྫོགས་པ་དང་། གདུལ་བྱ་རྣམས་ རྒྱུད་ཡོངས་ སུ་
སྨིན་པ་སོགས་རྟེན་འབྲེལ་མཐའ་ཡས་པ་ཞིག་འགྲིག་པ་ན་སངས་རྒྱས་འཇིག་
རྟེན་དུ་འབྱོན་པ་ཡིན་ལ། དེ་ལྟ་བུའི་རྟེན་འབྲེལ་འགྲིག་པ་ཤིན་ཏུ་དཀའ་བས་
འཇིག་རྟེན་ འདི་ ཕལ་ཆེཪ་ མུན་བསྐལ་ཤ་སྟག་ཏུ་གནས་ཤིང་། སངས་ རྒྱས་
འབྱོན་པའི་སྒྲོན་བསྐལ་ནི་རྒྱ་ལམ་ན་སྲིད་པ་ཙམ་མོ། །དེ་ཙམ་དུ་དཀོན་པ་ཅི་
ཡིན་སྙམ་ན། སྤྱོད་འཇུག་ལས། ཇི་ལྟར་མཚན་མོ་མུན་ནག་སྤྲིན་རུམ་ན། །
གློག་འགྱུ་སྐད་ཅིག་རབ་སྣང་སྟོན་པ་ལྟར། །དེ་བཞིན་སངས་རྒྱས་མཐུ་ཡིས་རྒྱ་
-3-

མེས་པོའི་ཤུལ་བཞག་ལས། ཡོངས་འཛིན་ཡེ་ཤེས་རྒྱལ་མཚན་གྱི་གསུང་འབུམ།
ལམ་ ན། །འཇིག་ རྟེན་ བསོད་ ནམས་ བློ་ གྲོས་ ཐང་ འགའ་ འབྱུང་། །ཞེས་
གསུངས་པ་ལྟར། ཁམས་ གསུམ་ གྱི་ འཁོར་ བའི་ སེམས་ཅན་རྣམས་ ལ་ དགེ་
སེམས་ཕྲ་མོ་རེ་སྐྱེ་བ་ཡང་ཤིན་ཏུ་དཀའ་ཞིང་། དགེ་སེམས་གང་སྐྱེ་བ་ཐམས་
ཅད་སངས་རྒྱས་ཀྱི་མཐུ་ཁོ་ན་ལ་ལྟོས་ལ། སངས་རྒྱས་ལ་དད་པ་སོགས་དགེ་
སེམས་ཕྲ་མོ་རེ་སྐྱེ་བ་ཡང་ཤིན་ཏུ་དཀོན་ན། དཀོན་མཆོག་གསུམ་ལ་དད་པ་
རྙེད་ནས་ལས་དཀར་ནག་གི་སྤང་བླང་ཚུལ་བཞིན་དུ་བྱེད་པ་དང་། སྲིད་པ་
མཐའ་དག་ལ་ཞེན་པ་ལོག་པའི་ངེས་འབྱུང་གིས་བསྐུལ་ནས་ཐར་པའི་ལམ་ལ་
སློབ་ པ་ རྣམས་ དཀོན་ པ་ ལྟ་ ཅི་ སྨོས། ངེས་ འབྱུང་ གི་ བསམ་ པས་ ཀུན་ ནས་
བསླངས་ ཏེ་ ཐར་ ལམ་ ལ་ སློབ་ པའང་ཤིན་ཏུ་དཀོན་ན། བདག་པས་ གཞན་
གཅེས་པའི་བྱང་ཆུབ་ཀྱི་སེམས་རིན་པོ་ཆེས་ཀུན་ནས་བསླངས་ཏེ་རྒྱལ་སྲས་ཀྱི་
སྤྱོད་པ་རྒྱ་མཚོ་ལྟ་བུ་ལ་དུས་བསྐལ་བ་གྲངས་མེད་མང་པོར་བར་མ་ཆད་དུ་
སློབ་པ་དང་བསླབ་པ་མཐར་ཕྱིན་པ་ཤིན་ཏུ་དཀོན་པ་ལྟ་སྨོས་ཀྱང་ཅི་དགོས།
དེའི་ཕྱིར་སངས་རྒྱས་འཇིག་རྟེན་དུ་འབྱོན་པ་ཤིན་ཏུ་དཀོན་པར་དྲི་མ་མེད་
པའི་རིགས་པས་ལེགས་པར་གྲུབ་བོ། །དེ་ལྟར་སངས་རྒྱས་འབྱོན་དཀའ་བ་
ལས་བསྐལ་བ་འདི་ལ་ནི་སངས་རྒྱས་སྟོང་འབྱོན་པས་བསྐལ་བ་བཟང་པོ་ཞེས་
བརྗོད་པ་ཡིན་ཏེ། སྔོན་མི་མཇེད་ཀྱི་འཇིག་རྟེན་འདི་ ཐོག་མར་ ཆགས་ པའི་
དུས་ ཆུའི་ དཀྱིལ་ འཁོར་ ཆགས་ པའི་ ཚེ་ མཚོ་ ནང་ ནས་ པདྨ་ སྟོང་ འཐོན་ པ།
གནས་གཙང་མའི་ལྷ་རྣམས་ཀྱིས་མཐོང་ནས་འདི་གང་གི་ལྟས་ཡིན་སྙམ་དུ་
བརྟག་པ་ན་བསྐལ་བ་འདི་ལ་སངས་རྒྱས་སྟོང་འབྱུང་བའི་ལྟས་སུ་གོ་ནས། ཨེ་
མ་བསྐལ་བ་འདི་ནི་བཟང་པོའོ་ཞེས་ཆེད་དུ་བརྗོད་པར་སྙིང་རྗེ་པདྨ་དཀར་པོ་
- 4-

ལམ་རིམ་བླ་མ་བརྒྱུད་པའི་རྣམ་ཐར།
ལས་བཤད་དོ། །དེ་ལ་སྐྱེ་དགུ་རྣམས་ཀྱི་ཚེ་ལོ་བཞི་ཁྲི་པའི་དུས་སུ་སངས་རྒྱས་
འཁོར་བ་འཇིག་བྱོན།
ཚེ་ལོ་སུམ་ཁྲི་པའི་དུས་སུ་སངས་རྒྱས་གསེར་ཐུབ་བྱོན།
ཚེ་ལོ་ཉི་ཁྲི་པའི་དུས་སུ་རྒྱལ་བ་འོད་སྲུང་བྱོན། རྩོད་ལྡན་ཚེ་ལོ་བརྒྱ་པའི་དུས་
སུ་སྟོན་པ་བཅོམ་ལྡན་འདས་ཤཱཀྱ་ཐུབ་པ་འདི་ཉིད་བྱོན་པ་ཡིན་ལ། སྟོན་པ་
ཐུགས་ རྗེ་ ཅན་འདི་ ཉིད་ ཀྱིས་ཐོག་མར་ཐུགས་ཇི་ལྟར་བསྐྱེད་པའི་ཚུལ་ནི།
མདོ་སྡེ་བསྐལ་བཟང་ལས། ང་ནི་སྔོན་ཚེ་དམན་པར་གྱུར་པའི་ཚེ། །དེ་བཞིན་
ག ཤེགས་ པ་ ཤཱཀྱ་ ཐུབ་ ཆེན་ ལ། ། །འཇམ་ གང་ ཞིག་ གི་ དབུལ་ བ་ བྱས་ ནས་
ཀྱང་། །དང་པོར་བྱང་ཆུབ་ཏུ་ནི་སེམས་བསྐྱེད་དོ། །ཞེས་གསུངས་པ་ལྟར། རྫ་
མཁན་གྱི་བུ་ཁྱེའུ་སྣང་བྱེད་དུ་སྐུ་འཁྲུངས་པའི་ཚེ། དེ་བཞིན་གཤེགས་པ་ཤཱཀྱ་
ཐུབ་ཆེན་ཞེས་བྱ་བ་འཇིག་རྟེན་དུ་བྱོན་པ་དང་མཇལ་ཏེ་རྫའི་བུམ་པ་འཇམ་
གྱིས་བཀང་བ་མེ་ལོང་གིས་ཁ་བརྒྱན་པ་སོགས་མཆོད་པའི་ཡོ་བྱད་ཅི་ཡོད་
ཕུལ་ཏེ། དེ་བཞིན་གཤེགས་པ་ཁྱེད་སྐུ་ཅི་འདྲ་དང་། །འཁོར་དང་སྐུ་ཚེའི་ཚད་
དང་ཞིང་ཁམས་དང་། ཁྱེད་ཀྱི་མཚན་མཆོག་བཟང་པོ་ཅི་འདྲ་བ། །དེ་འདྲ་ཁོ་
ནར་བདག་ཀྱང་འགྱུར་བར་ཤོག །ཅེས་བརྗོད་ནས་བྱང་ཆུབ་ཏུ་ཐུགས་བསྐྱེད་
པར་མཛད་དོ། ། །གཞན་ཡང་སྟོན་པ་ཐུགས་ རྗེ་ ཅན་འདི་ ཉིད་ཀྱིས་ རང་ཅག་
ཁམས་གསུམ་གྱི་འགྲོ་བ་འཁོར་བའི་གནས་ན་ཉོན་མོངས་ཤིང་སྡུག་བསྔལ་
བརྒྱ་ ཕྲག་ དུ་ མས་ མནར་ བ་ རྣམས་ ཐུགས་ ཀྱིས་ མ་ བཟོད་ནས། ། དེ་ བཞིན་
གཤེགས་པ་བགྲང་བ་ལས་འདས་པ་དག་གི་སྤྱན་སྔར་ཐུགས་བསྐྱེད་ཅིང་སྨོན་
ལམ་འདེབས་པར་མཛད་དེ། དེ་ཡང་། སྟོན་པས་སྔོན་དེ་བཞིན་གཤེགས་
བགྲང་བ་ལས་འདས་པའི་སྤྱན་སྔར་ཐུགས་བསྐྱེད་མཛད་པ་ལས། འདིར་མདོ་
པ་
-5-

མེས་པོའི་ཤུལ་བཞག་ལས། ཡོངས་འཛིན་ཡེ་ཤེས་རྒྱལ་མཚན་གྱི་གསུང་འབུམ།
སྡེ༌ལས༌འབྱུང༌བ༌ལྟར༌གཙོ་ཆེ་བ་འགའ་ཞིག་སྨོས་ན། དྲིན་ལན་བསབ་པའི་
མདོ་ལས་གསུངས་ཚུལ་ནི། སྟོན་པ་ཐུགས་རྗེ་ཅན་འདི་ཉིད་སྔོན་དམྱལ་བའི་
ཤིང་རྟ་འདྲེན་པར་འཁྲུངས་པ་ན། གྲོགས་ཟླ་བོ་ཞིག་དང་གཉིས་ཀྱིས་ལྕགས་
བསྲེགས་ཀྱི་ས་གཞིར་གཤིན་རྗེ་ཨ་གླང་གི་ཤིང་རྟ་འདྲེན་པ་ལས་ཟླ་བོ་དེ་ཉམ་
ཆུང་བས་ཤིང་རྟ་འདྲེན་མ་ནུས་པ་ན། གཤིན་རྗེ་ཨ་གླང་གིས་ལྕགས་ཀྱི་མདུང་
རྩེ་གསུམ་པ་བྲང་ལ་བསྣུན་པས་ཁྲག་གི་ཆར་བབ་ཅིང་སྡུག་བསྔལ་གྱིས་ཉམ་
ཐག་ ནས་ སྨྲེ་ སྔགས་ འདོན་ པ་ ན། ། དེ་ ལ་ བཟོད་ གླགས་ མེད་ པའི་ སྙིང་ རྗེ་
འཁྲུངས་ནས་སེམས་ཅན་འདི་སྡུག་བསྔལ་ལས་ཐར་པར་བྱས་ཏེ་དམྱལ་བའི་
སྡུག་བསྔལ་འདི་ང་གཅིག་པུས་བཟོད་པར་བྱའོ་སྙམ་དུ་ཐུགས་བསྐྱེད་ཅིང༌།
སེམས་ཅན་དེས་མཚོན་ནས་ལས་ངན་པའི་དབང་གིས་དམྱལ་བར་ལྷུང་བ་དང་
ལྷུང་བར་འགྱུར་བའི་སེམས་ཅན་ཐམས་ཅད་ལ་བཟོད་གླགས་མེད་པའི་སྙིང་
རྗེ་སྐྱེས་ནས་བྱང་ཆུབ་ཏུ་ཐུགས་བསྐྱེད་དེ། གཤིན་རྗེ་ཨ་གླང་ལ་སེམས་ཅན་
ཉམ་ཐག་འདི་ཐོངས་ལ་འདིའི་ཐག་པའང་ངའི་མགོ་ལ་སྐོན་ཅིག
།ང་གཅིག་
པུས་དྲང་བར་བྱའོ་ཞེས་གསུངས་པ་ན། ཨ་གླང་ཁྲོས་ནས་ལྕགས་ཀྱི་མདུང་རྩེ་
གསུམ་པ་བསྣུན་པས་བསྐལ་བ་བརྒྱར་བསགས་པའི་སྡིག་པ་དག་ཅིང་། དེ་
ནས་ ཚེ་ འཕོས་ ཏེ་ སུམ་ ཅུ་ རྩ་ གསུམ་ གྱི་ ལྷར་ སྐྱེས་ པར་ གསུངས་ སོ། །འདི་
བཅོམ་ལྡན་འདས་ཀྱིས་བྱམས་པའི་ཐུགས་བསྐྱེད་པའི་ཐོག་མ་ཡིན་པ་དང་།
དེ་ནས་བཟུང་སྟེ་མངོན་པར་རྫོགས་པར་སངས་རྒྱས་པའི་བར་དུ་སེམས་ཅན་
ཐམས་ཅད་ལ་བྱམས་པ་དང་སྙིང་རྗེའི་སེམས་རྒྱུན་མ་ཆད་པར་བསྐྱེད་པར་
མཛངས་ བླུན་ ལས་ གསུངས་ སོ། །ཐུགས་ བསྐྱེད་ ཚུལ་ འདུལ་ བ་ ལུང་ ལས་
- 6-

ལམ་རིམ་བླ་མ་བརྒྱུད་པའི་རྣམ་ཐར།
གསུངས་པ་ནི། ལུང་སྨན་གྱི་གཞི་ལས། སྟོན་པ་ལ་རྒྱལ་པོ་གསལ་རྒྱལ་གྱིས་
སྟོན་པས་ཐོག་མར་གང་དུ་སེམས་བསྐྱེད་ལགས་ཞུས་པ་ན། སྟོན་པས་བཀའ་
བསྩལ་པ། སྔོན་རྒྱལ་པོ་འོད་ལྡན་ཞེས་བྱ་བའི་ཡུལ་དུ་གླང་པོ་རིན་པོ་ཆེ་མེ་
ཏོག་ཀུ་མུ་དའི་མདོག་ལྟར་དཀར་བ། ཡན་ལག་བདུན་ཤིན་ཏུ་གནས་པ་ཞིག་
བྱུང་སྟེ། དེ་རྒྱལ་པོ་འོད་ལྡན་གྱིས་མཐོང་ནས་གླང་པོ་འདུལ་མཁན་ལ་ འདི་
དུལ་བར་བྱོས༌ལ༌ང༌ལ་༌ཕུལ་ཅིག་ཅེས་གསུངས་པས། གླང་པོ་འདུལ་མཁན་
གྱིས་བཀའ་བཞིན་འཚལ་ཞེས་ཟེར་ཏེ། དེ་དུལ་བར་བྱས་ནས་རྒྱལ་པོ་ལ་ཕུལ་
བ་དང༌། རྒྱལ་པོ་གླང་ པོ་ལ་བཞོན་ འདུལ་ མཁན་ ཡང་ གོང་ དུ་ བཞོན་ཏེ་ རི་
དྭགས་གཤོར་དུ་སོང་བ་ན།ཀུགླང་པོ་ཆེ་དེས་གླང་མོའི་དྲི་ཚོར་ཏེ་རྗེས་བཞིན་དུ་
རྒྱུགས་ ནས་ རླུང་ ལྟར་ ཁྱེར་ བ་དང༌། ། རྒྱལ་པོ་འོད་ ལྡན་ གྱིས་གླང་པོ་ འདུལ་
མཁན་ལ་ནམ་མཁའ་འགུལ་བ་འདྲ་ཞིང་ཕྱོགས་ཀུན་མྱུར་དུ་འགྲོ་བ་འདྲ་བ་
།དེས་བཟློག་མ་ནུས་ཏེ་རྒྱལ་པོ་ལ་གླང་པོ་འདི་མི་ཐུབ་ཀྱིས་
འདི་བཟློག་ཅིག
ཤིང་གི་ཡལ་ག་ལ་འཇུས་མཛོད་ཅིག་བྱས་པས། རྒྱལ་པོས་ཤིང་གི་ཡལ་ག་ལ་
འཇུས་ པས་ སྲོག་ གི་ འཇིགས་ པ་ ལས་ཐར་རོ། ། །དེ་ནས་ རྒྱལ་པོས་ གླང་ པོ་
འདུལ་མཁན་ལ་ཁྱོད་ཀྱིས་གླང་པོ་མ་ཐུལ་བར་ང་ལ་ཕུལ་ལོ། །དེས་སྨྲས་པས།
ལྷ། བདག་ གིས་ ཤིན་ཏུ་ དུལ་ མོད་ཀྱིས། གླང་མོའི་དྲི་ཚོར་ནས་ཉན་ དུ་ མ་
བཏུབ་ལགས་སོ། །འོན་ཀྱང་དཔྱད་དྲན་ཏེ་ལོག་ནས་མཆིའོ་ཞེས་ཞུས་སོ། །དེ་
ནས་གླང་པོ་དེ་མྱོས་པ་དང་བྲལ་ཏེ་ཞག་བདུན་ལོན་པ་དང་། དཔྱད་དྲན་ཏེ་
རང་གི་གནས་སུ་འོངས་སོ། །དེ་ནས་འདུལ་མཁན་གྱིས་རྒྱལ་པོ་ལ་གླང་པོ་
མཆིས་ལགས་སོ། །རྒྱལ་པོས་སྨྲས་པ། ཁྱོད་ཀྱིས་འདི་མ་ཐུལ་ལོ། །ལྷ། ཐུལ་
-7-

མེས་པོའི་ཤུལ་བཞག་ལས། ཡོངས་འཛིན་ཡེ་ཤེས་རྒྱལ་མཚན་གྱི་གསུང་འབུམ། ༼༦༽
ལོ